รัฐบาลเริ่มเบาตัว หนี้สาธารณะฮวบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — หนี้สาธารณะลดฮวบ 2.94 หมื่นล้านบาท 2 เดือนติดต่อกัน
นายจักรกฤศฏิ์ พาราพันธกุลผู้อำนวยการสำนักงานบริหารหนี้สาธารณะ (สบน.) เปิดเผยว่า ยอดหนี้สาธารณะเดือน ต.ค. 2553 มีจำนวน 4.2 ล้านล้านบาท หรือคิดเป็น 42.01% ของผลิตภัณฑ์มวลรวมภายในประเทศ (จีดีพี) เมื่อเปรียบเทียบกับเดือนก่อนหน้า ยอดหนี้สาธารณะลดลงสุทธิทั้งสิ้น 2.94 หมื่นล้านบาท
สำหรับหนี้ที่เหลืออยู่นั้น แยกเป็นหนี้ที่รัฐบาลกู้โดยตรง 2.89 ล้านล้านบาท หนี้รัฐวิสาหกิจที่ไม่เป็นสถาบันการเงิน 1.07 ล้านล้านบาท หนี้รัฐวิสาหกิจที่เป็นสถาบันการเงินที่รัฐบาลค้ำประกัน 1.75 แสนล้านบาท และหนี้กองทุนเพื่อการฟื้นฟูและพัฒนาระบบสถาบันการเงิน 6.2 หมื่นล้านบาท 
นายจักรกฤศฏิ์ กล่าวว่า หนี้สาธารณะที่เหลืออยู่ทั้งหมดเป็นหนี้ที่รัฐบาลกู้โดยตรง ลดลง 1.58 หมื่นล้านบาท หนี้รัฐวิสาหกิจที่ไม่เป็นสถาบันการเงิน ลดลง 1.16 หมื่นล้าน บาท หนี้รัฐวิสาหกิจที่เป็นสถาบันการเงิน (รัฐบาลค้ำประกัน) ลดลง 1,979 ล้านบาท และหนี้กองทุนเพื่อการฟื้นฟูฯ ลดลง 8.23 ล้านบาท
ทั้งนี้ หนี้สาธารณะในเดือน ต.ค. 2553 ถือว่าลดลงเป็นเดือนที่ 2 ติดต่อกัน โดยก่อนหน้านี้เดือน ก.ย. 2553 หนี้สาธารณะลดลง 3.59 หมื่นล้านบาท รวม 2 เดือน หนี้สาธารณะลดลง 6.5 หมื่นล้านบาท
อย่างไรก็ตาม ที่ผ่านมาหนี้สาธารณะเพิ่มขึ้นอย่างต่อเนื่องในช่วงเดือน มิ.ย.ส.ค. 2553 ซึ่งถือเป็นช่วงที่หนี้สาธารณะเพิ่ม 4 เดือนติดต่อกัน เป็นวงเงินที่หนี้เพิ่มขึ้นถึง 1.55 แสนล้านบาท เนื่องจากรัฐบาลต้องกู้เงินมาชดเชยการขาดดุล และนำเงินมาใช้ในโครงการไทยเข้มแข็งเพื่อกระตุ้นเศรษฐกิจ